CELEX: 
Language: hu
Date: 2020-06-04 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/1129 európai parlamenti és tanácsi rendeletnek a tájékoztató összefoglalójában szereplő kiemelt pénzügyi információkra, a tájékoztatók közzétételére és besorolására, az értékpapírreklámokra, a tájékoztató kiegészítéseire és az iratküldési portálra vonatkozó szabályozástechnikai standardok tekintetében történő kiegészítéséről szóló (EU) 2019/979 felhatalmazáson alapuló bizottsági rendelet módosításáról és helyesbítéséről

EURÓPAI
                               BIZOTTSÁG
                                                       Brüsszel, 2020.6.4.
                                                       C(2020) 3502 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                           (2020.6.4.)
          az (EU) 2017/1129 európai parlamenti és tanácsi rendeletnek a tájékoztató
   összefoglalójában szereplő kiemelt pénzügyi információkra, a tájékoztatók közzétételére
   és besorolására, az értékpapírreklámokra, a tájékoztató kiegészítéseire és az iratküldési
           portálra vonatkozó szabályozástechnikai standardok tekintetében történő
        kiegészítéséről szóló (EU) 2019/979 felhatalmazáson alapuló bizottsági rendelet
                                 módosításáról és helyesbítéséről
                                   (EGT-vonatkozású szöveg)
HU                                                                                           HU
 ---pagebreak---                                                   INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   1.1.      Általános háttér
   A tájékoztatóról szóló rendelet1 olyan új és harmonizált szabályrendszert hoz létre, amely i.
   segíti a vállalkozásokat beruházásaik és növekedésük tőkepiaci finanszírozásában; ii. segíti a
   befektetőket a jobb és megalapozottabb döntéshozatalban; és iii. előmozdítja a felügyelet
   egész Unióra kiterjedő konvergenciáját.
   A tájékoztatóról szóló rendelet 7. cikkének (13) bekezdése, 21. cikkének (12) bekezdése, 21.
   cikkének (13) bekezdése, 22. cikkének (9) bekezdése, 23. cikkének (7) bekezdése és 25.
   cikkének (7) bekezdése felhatalmazza a Bizottságot arra, hogy az Európai Értékpapírpiaci
   Hatóság (ESMA) által benyújtott szabályozástechnikai standardtervezetek alapján és az
   1095/2010/EU rendelet2 10–14. cikkével összhangban felhatalmazáson alapuló jogi aktust
   fogadjon el, amelyben meghatározza a tájékoztatóra vonatkozó új szabályok következő
   részleteit:
            a tájékoztató összefoglalójában szereplő kiemelt pénzügyi információk minimális
             tartalma és megjelenítési formátuma;
            a tájékoztatók közzétételére vonatkozó követelmények;
            a tájékoztatók besorolásához szükséges adatok (metaadatok), valamint az adatok
             géppel olvashatóságának biztosításához szükséges gyakorlati intézkedések;
            a reklámok tartalma és terjesztése, valamint hatékony együttműködési eljárás
             létrehozása az illetékes hatóságok között a reklám és a tájékoztatóban szereplő
             információk összhangjának értékelése céljából;
            azok a helyzetek, amikor a tájékoztatóhoz kiegészítést kell közzétenni;
            az iratküldési portál működéséhez szükséges technikai előírások.
   Az ESMA 2018 júliusában benyújtotta a Bizottságnak a tájékoztatóról szóló rendelet szerinti
   szabályozástechnikai standardtervezeteket tartalmazó zárójelentést.
   A Bizottság 2019. március 14-én az (EU) 2019/979 felhatalmazáson alapuló bizottsági
   rendelet3 formájában elfogadta a szabályozástechnikai standardokat.
   Az (EU) 2019/979 felhatalmazáson alapuló rendeletben azonosított egyes hibákkal
   kapcsolatos módosítások és helyesbítések elvégzése érdekében az ESMA 2019. december 6-
   án az említett rendelet következő részeinek módosítására és helyesbítésére irányuló
   szabályozástechnikai standardtervezetet nyújtott be a Bizottságnak:
   1
           Az Európai Parlament és a Tanács (EU) 2017/1129 rendelete (2017. június 14.) az értékpapírokra
           vonatkozó nyilvános ajánlattételkor vagy értékpapíroknak a szabályozott piacra történő bevezetésekor
           közzéteendő tájékoztatóról és a 2003/71/EK irányelv hatályon kívül helyezéséről (HL L 168.,
           2017.6.30., 12. o.).
   2
           Az Európai Parlament és a Tanács 1095/2010/EU rendelete (2010. november 24.) az európai felügyeleti
           hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a
           2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
   3
           A Bizottság (EU) 2019/979 felhatalmazáson alapuló rendelete (2019. március 14.) az (EU) 2017/1129
           európai parlamenti és tanácsi rendeletnek a tájékoztató összefoglalójában szereplő kiemelt pénzügyi
           információkra, a tájékoztatók közzétételére és besorolására, az értékpapírreklámokra, a tájékoztató
           kiegészítéseire és az iratküldési portálra vonatkozó szabályozástechnikai standardok tekintetében
           történő kiegészítéséről, valamint a 382/2014/EU és az (EU) 2016/301 felhatalmazáson alapuló
           bizottsági rendeletnek a hatályon kívül helyezéséről (HL L 166., 2019.6.21., 1. o.).
HU                                                        1                                                     HU
 ---pagebreak---              18. cikk;
             21. cikk;
             az I. melléklet 3. táblázata;
             a VII. melléklet 1. táblázata.
   1.2.       A felhatalmazáson alapuló rendelet céljai
   A 382/2014/EU felhatalmazáson alapuló bizottsági rendelet4 értelmében, valamint az ESMA
   szabályozástechnikai standardtervezetei szerint a tulajdonviszonyt megtestesítőnek nem
   minősülő értékpapírok kibocsátóinak nem kell kiegészítést közzétenniük a tájékoztatóhoz új
   auditált éves pénzügyi kimutatások, az ellenőrzés változása, új vételi ajánlat, új jelentős
   pénzügyi kötelezettségvállalás és a működő tőkéről szóló nyilatkozat változása esetén. Az
   (EU) 2019/979 felhatalmazáson alapuló bizottsági rendelet vizsgálata során kiderült, hogy
   egyes, tulajdonviszonyt megtestesítőnek nem minősülő értékpapírok (vagyis harmadik fél
   részvényeire átváltható vagy cserélhető, hitelviszonyt megtestesítő értékpapírok)
   kibocsátóinak nem szándékoltan kiegészítést kellene közzétenniük a tájékoztatóhoz a fent
   említett helyzetekben. E felhatalmazáson alapuló rendelet célja ezért a bizonyítottan jól
   működő jelenlegi állapot helyreállítása.
   Továbbá össze kell hangolni az értékpapírok besorolására szolgáló egyik adatmezőt a
   pénzügyi eszközök referenciaadatainak rendszerében (FIRDS) használt megfelelő mezővel, a
   szóban forgó eszközök jelenlegi kezelésének fenntartása és a tájékoztatóra vonatkozó
   szabályoknak a MiFIR-rel5való összehangolása céljából.
   E felhatalmazáson alapuló rendelet célja az (EU) 2019/979 felhatalmazáson alapuló bizottsági
   rendelet módosítása és helyesbítése.
   2.         AZ AKTUS ELFOGADÁSÁT MEGELŐZŐ KONZULTÁCIÓK
   Jóllehet az 1095/2010/EU rendelet 10. cikkének (1) bekezdésében foglalt szokásos eljárás
   előírja, hogy az ESMA konzultáljon az érdekelt felekkel a szabályozástechnikai standardjaival
   kapcsolatban, az ESMA úgy döntött, hogy ebben az esetben ezt nem teszi meg. Az ESMA
   azért nem folytatott nyilvános konzultációt ebben a konkrét esetben, mert aránytalan lett volna
   a módosítások alkalmazási köréhez és hatásához képest, különösen figyelembe véve e
   kérdések sürgősségét. Mindazonáltal az ESMA kikérte az 1095/2010/EU rendelet 37.
   cikkével összhangban létrehozott Értékpapírpiaci Érdekképviseleti Csoport véleményét.
   3.         A FELHATALMAZÁSON ALAPULÓ JOGI AKTUS JOGI ELEMEI
   A fent említett kérdések kezelése érdekében ez a felhatalmazáson alapuló rendelet a
   következő módosításokat és helyesbítéseket javasolja:
             A felhatalmazáson alapuló rendelet 1. cikke módosítja az (EU) 2019/979
              felhatalmazáson alapuló bizottsági rendelet 18. cikkét, I. mellékletét és VII.
              mellékletét;
             a felhatalmazáson alapuló rendelet 2. cikke helyesbíti az (EU) 2019/979
              felhatalmazáson alapuló bizottsági rendelet 21. cikkét.
   4
            A Bizottság 382/2014/EU felhatalmazáson alapuló rendelete (2014. március 7.) a 2003/71/EK európai
            parlamenti és tanácsi irányelvnek a tájékoztató kiegészítő jegyzékének közzétételére irányuló
            szabályozási technikai standardok tekintetében történő kiegészítéséről (HL L 111., 2014.4.15., 36. o.).
   5
            Az Európai Parlament és a Tanács 600/2014/EU rendelete (2014. május 15.) a pénzügyi eszközök
            piacairól és a 648/2012/EU rendelet módosításáról (HL L 173., 2014.6.12., 84. o.).
HU                                                        2                                                         HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                    (2020.6.4.)
           az (EU) 2017/1129 európai parlamenti és tanácsi rendeletnek a tájékoztató
   összefoglalójában szereplő kiemelt pénzügyi információkra, a tájékoztatók közzétételére
    és besorolására, az értékpapírreklámokra, a tájékoztató kiegészítéseire és az iratküldési
            portálra vonatkozó szabályozástechnikai standardok tekintetében történő
         kiegészítéséről szóló (EU) 2019/979 felhatalmazáson alapuló bizottsági rendelet
                                       módosításáról és helyesbítéséről
                                           (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az értékpapírokra vonatkozó nyilvános ajánlattételkor vagy értékpapíroknak a
   szabályozott piacra történő bevezetésekor közzéteendő tájékoztatóról és a 2003/71/EK
   irányelv hatályon kívül helyezéséről szóló, 2017. június 14-i (EU) 2017/1129 európai
   parlamenti és tanácsi rendeletre6 és különösen annak 7. cikke (13) bekezdésére, 21. cikke (13)
   bekezdésére és 23. cikke (7) bekezdésére,
   mivel:
   (1)     Az (EU) 2019/979 felhatalmazáson alapuló bizottsági rendelet7 értelmében a harmadik
           fél részvényeire átváltható vagy cserélhető értékpapírok kibocsátóinak jelenleg a
           szóban forgó rendelet 18. cikkében felsorolt helyzetekben kiegészítést kell
           közzétenniük a tájékoztatójukhoz. Ezzel szemben az (EU) 2019/979 felhatalmazáson
           alapuló rendelettel felváltott 382/2014/EU felhatalmazáson alapuló bizottsági rendelet8
           nem írta elő kiegészítés közzétételét az ilyen kibocsátók számára az említett
           helyzetekben. Mivel ezek a szabályok jól működőnek bizonyultak és nem
           befolyásolták a befektetővédelem szintjét, az (EU) 2019/979 felhatalmazáson alapuló
           rendelet 18. cikkének (1) bekezdésében szereplő felsorolásból törölni kell a harmadik
           fél részvényeire átváltható vagy becserélhető értékpapírok kibocsátóira való összes
           hivatkozást.
   (2)     Annak érdekében, hogy a befektetők összehasonlító áttekintéssel rendelkezzenek a
           tulajdonviszonyt megtestesítő értékpapírokat kibocsátó nem pénzügyi szervezet cash
           flow-kimutatásának változásáról, a tájékoztató évét megelőző két évre vonatkozó cash
   6
           HL L 168., 2017.6.30., 12. o.
   7
           A Bizottság (EU) 2019/979 felhatalmazáson alapuló rendelete (2019. március 14.) az (EU) 2017/1129
           európai parlamenti és tanácsi rendeletnek a tájékoztató összefoglalójában szereplő kiemelt pénzügyi
           információkra, a tájékoztatók közzétételére és besorolására, az értékpapírreklámokra, a tájékoztató
           kiegészítéseire és az iratküldési portálra vonatkozó szabályozástechnikai standardok tekintetében
           történő kiegészítéséről, valamint a 382/2014/EU és az (EU) 2016/301 felhatalmazáson alapuló
           bizottsági rendeletnek a hatályon kívül helyezéséről (HL L 166., 2019.6.21., 1. o.).
   8
           A Bizottság 382/2014/EU felhatalmazáson alapuló rendelete (2014. március 7.) a 2003/71/EK európai
           parlamenti és tanácsi irányelvnek a tájékoztató kiegészítő jegyzékének közzétételére irányuló
           szabályozási technikai standardok tekintetében történő kiegészítéséről (HL L 111., 2014.4.15., 36. o.).
HU                                                        3                                                        HU
 ---pagebreak---          flow-információkhoz kapcsolódó oszlopot kell beilleszteni az (EU) 2019/979
         felhatalmazáson alapuló rendelet I. mellékletének 3. táblázatába.
   (3)   Az (EU) 2019/979 felhatalmazáson alapuló rendelet VII. mellékletének 26. mezője a
         letéti igazolásokra vonatkozóan a „DRCP” jelölést tartalmazza. Ebben a mezőben
         azonban a „DPRS” jelölést kellene alkalmazni, amely az Európai Értékpapírpiaci
         Hatóság (ESMA) által a 600/2014/EU rendelettel9 összhangban működtetett, pénzügyi
         eszközök referenciaadatainak rendszerében (FIRDS) használt hivatkozás.
   (4)   Az (EU) 2019/979 felhatalmazáson alapuló rendeletet ezért ennek megfelelően
         módosítani kell.
   (5)   Az (EU) 2019/979 felhatalmazáson alapuló rendelet 21. cikkének cseh, angol, portugál
         és szlovák nyelvi verziójában kimaradt egy szó, ami megnehezíti e rendelkezés
         megértését. Ezt a rendelkezést ennek megfelelően helyesbíteni kell.
   (6)   Ez a rendelet az Európai Értékpapírpiaci Hatóság (ESMA) által a Bizottsághoz
         benyújtott szabályozástechnikai standardtervezeteken alapul.
   (7)   A jogbiztonság érdekében a 2019. július 21. és [Kiadóhivatal: illessze be az e
         módosító jogi aktus Hivatalos Lapban szereplő hatálybalépésének dátumát megelőző
         dátumot] között jóváhagyott tájékoztatók összefoglalóinak a szóban forgó tájékoztatók
         érvényességének végéig érvényben kell maradniuk.
   (8)   Az (EU) 2017/1129 rendelet és az (EU) 2019/979 felhatalmazáson alapuló rendelet
         alkalmazásának kezdete 2019. július 21. volt. Jogbiztonsági okokból és a tájékoztatók
         iratküldési portálja helyes működésének biztosítása érdekében e felhatalmazáson
         alapuló rendelet 1. cikkének 1., 3. és 4. pontja, valamint 2. cikke alkalmazási
         kezdőnapjának meg kell egyeznie az (EU) 2017/1129 rendelet és az (EU) 2019/979
         felhatalmazáson alapuló rendelet alkalmazásának kezdőnapjával.
   (9)   Tekintettel az ügy sürgősségére és az e rendelet alapjául szolgáló szabályozási
         standardtervezetek korlátozott alkalmazási körére és hatására, az ESMA nem folytatott
         nyilvános konzultációt, és nem elemezte a kapcsolódó lehetséges költségeket és
         hasznot sem. Az ESMA kikérte az 1095/2010/EU európai parlamenti és tanácsi
         rendelet10 37. cikkével összhangban létrehozott Értékpapírpiaci Érdekképviseleti
         Csoport véleményét,
   ELFOGADTA EZT A RENDELETET:
                                                    1. cikk
                Az (EU) 2019/979 felhatalmazáson alapuló rendelet módosításai
   Az (EU) 2019/979 felhatalmazáson alapuló rendelet a következőképpen módosul:
   (1)     A 18. cikk (1) bekezdése a következőképpen módosul:
           a)     az a) pont i. és ii. alpontja helyébe a következő szöveg lép:
                  „i.       részvényekkel vagy egyéb, részvénnyel egyenértékű átruházható
                            értékpapírokkal kapcsolatos tájékoztató esetében a kibocsátó;
   9
         Az Európai Parlament és a Tanács 600/2014/EU rendelete (2014. május 15.) a pénzügyi eszközök
         piacairól és a 648/2012/EU rendelet módosításáról (HL L 173., 2014.6.12., 84. o.).
   10
         Az Európai Parlament és a Tanács 1095/2010/EU rendelete (2010. november 24.) az európai felügyeleti
         hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a
         2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
HU                                                     4                                                      HU
 ---pagebreak---       ii.     az (EU) 2019/980 felhatalmazáson alapuló rendelet 19. cikkének (2)
              bekezdésében vagy 20. cikkének (2) bekezdésében említett
              értékpapírok esetében a mögöttes részvények vagy az egyéb,
              részvénnyel egyenértékű átruházható értékpapírok kibocsátója;”;
   b) a d) pont i. és ii. alpontja helyébe a következő szöveg lép:
      „i.     részvényekkel vagy egyéb, részvénnyel egyenértékű átruházható
              értékpapírokkal kapcsolatos tájékoztató esetében a kibocsátó;
      ii.     az (EU) 2019/980 felhatalmazáson alapuló rendelet 19. cikkének (2)
              bekezdésében vagy 20. cikkének (2) bekezdésében említett
              értékpapírokkal kapcsolatos tájékoztató esetében a mögöttes
              részvények vagy az egyéb, részvénnyel egyenértékű átruházható
              értékpapírok kibocsátója;”;
   c) az e) pont helyébe a következő szöveg lép:
      „e)     ha harmadik felek a 2004/25/EK európai parlamenti és tanácsi irányelv
              2. cikke (1) bekezdésének a) pontja szerinti új vételi ajánlatot tesznek,
              vagy ha nyilvánosságra kerül az alábbiak bármelyikére vonatkozó
              vételi ajánlat eredménye:
              i.        részvényekkel vagy egyéb, részvénnyel egyenértékű
                        átruházható értékpapírokkal kapcsolatos tájékoztató esetében a
                        kibocsátó tulajdonviszonyt megtestesítő értékpapírja;
              ii.       az (EU) 2019/980 felhatalmazáson alapuló rendelet 19.
                        cikkének (2) bekezdésében vagy 20. cikkének (2) bekezdésében
                        említett értékpapírokkal kapcsolatos tájékoztató esetében a
                        mögöttes részvények vagy az egyéb, részvénnyel egyenértékű
                        átruházható értékpapírok kibocsátójának a tulajdonviszonyt
                        megtestesítő értékpapírja;
              iii.      az (EU) 2019/980 felhatalmazáson alapuló rendelet 6. és 14.
                        cikke alapján készített tájékoztató esetében a letéti igazolások
                        mögöttes részvényei kibocsátójának a tulajdonviszonyt
                        megtestesítő értékpapírja;
              ________________________________
              *         Az Európai Parlament és a Tanács 2004/25/EK irányelve (2004. április 21.) a
                        nyilvános vételi ajánlatról (HL L 142., 2004.4.30., 12. o.).”;
   d) az f) pont i. és ii. alpontja helyébe a következő szöveg lép:
      „i.     részvények vagy egyéb, a részvénnyel egyenértékű átruházható
      értékpapírok;
      ii.     az (EU) 2019/980 felhatalmazáson alapuló rendelet 19. cikkének 2.
              pontjában említett értékpapírok;”;
   e) a h) pont helyébe a következő szöveg lép:
      „h)     ha a részvényekkel vagy egyéb, részvénnyel egyenértékű átruházható
              értékpapírokkal vagy az (EU) 2019/980 felhatalmazáson alapuló
              rendelet 19. cikkének (2) bekezdésében vagy 20. cikkének (2)
              bekezdésében említett értékpapírokkal kapcsolatos tájékoztató esetében
              olyan új jelentős pénzügyi kötelezettségvállalásra kerül sor, amely
HU                                          5                                                       HU
 ---pagebreak---                            valószínűleg az említett felhatalmazáson alapuló rendelet 1. cikkének e)
                           pontja szerinti jelentős bruttó változást eredményez;”.
   (2)      A szöveg a következő 22a. cikkel egészül ki:
                                                        „22a. cikk
                       A 2019. július 21. és [Kiadóhivatal: illessze be az e módosító jogi aktus
                      Hivatalos Lapban szereplő hatálybalépésének dátumát megelőző dátumot]
                          között jóváhagyott tájékoztatók összefoglalói tulajdonviszonyt
                     megtestesítő értékpapírokat kibocsátó nem pénzügyi szervezek esetében
                   Az I. melléklet 3. táblázatában említett információkat tartalmazó, és
                   2019. július 21. és [Kiadóhivatal: illessze be az e módosító jogi aktus
                   Hivatalos Lapban szereplő hatálybalépésének dátumát megelőző
                   dátumot] között jóváhagyott tájékoztatók összefoglalói a szóban forgó
                   tájékoztatók érvényességének végéig érvényben maradnak.”.
   (3)      Az I. melléklet az e rendelet 1. mellékletében foglaltaknak megfelelően módosul.
   (4)      A VII. melléklet az e rendelet 2. mellékletében foglaltaknak megfelelően módosul.
                                                  2. cikk
                 Az (EU) 2019/979 felhatalmazáson alapuló rendelet helyesbítései
   (a magyar változatot nem érinti)
                                                  3. cikk
                                     Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon
   lép hatályba.
   Mindazonáltal az 1. cikk 1., 3. és 4. pontja, valamint a 2. cikk 2019. július 21-étől
   alkalmazandó.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.6.4.
                                                  a Bizottság részéről
                                                  elnök
                                                  Ursula VON DER LEYEN
HU                                                   6                                              HU
 ---documentbreak---                                EURÓPAI
                               BIZOTTSÁG
                                                      Brüsszel, 2020.6.4.
                                                      C(2020) 3502 final
                                                      ANNEXES 1 to 2
                                       MELLÉKLETEK
                                        a következőhöz:
        A BIZOTTSÁG (EU) .../... FELHATALMAZÁSON ALAPULÓ RENDELETE
          az (EU) 2017/1129 európai parlamenti és tanácsi rendeletnek a tájékoztató
   összefoglalójában szereplő kiemelt pénzügyi információkra, a tájékoztatók közzétételére
   és besorolására, az értékpapírreklámokra, a tájékoztató kiegészítéseire és az iratküldési
           portálra vonatkozó szabályozástechnikai standardok tekintetében történő
        kiegészítéséről szóló (EU) 2019/979 felhatalmazáson alapuló bizottsági rendelet
                                 módosításáról és helyesbítéséről
HU                                                                                           HU
 ---pagebreak---                                            1. MELLÉKLET
   Az I. melléklet 3. táblázata helyébe a következő táblázat lép:
                                              „3. táblázat
         Cash flow-kimutatás nem pénzügyi szervezetek (tulajdonviszonyt megtestesítő
                                        értékpapírok) esetében
                                  N. év       N–1. év     N–2. év Évközi    Előző év azonos
                                                                              időszakával
                                                                         összehasonlító évközi
   *Működési tevékenységek
   releváns nettó cash flow-i
   és/vagy          befektetési
   tevékenységek cash flow-i
   és/vagy       finanszírozási
   tevékenységek cash flow-i
   ”
HU                                                  1                                          HU
 ---pagebreak---                                          2. MELLÉKLET
   A VII. melléklet 1. táblázatában az „Adatszolgáltatási formátum és szabvány” oszlopban a 26.
   mezőben a „DRCP” helyébe a „DPRS” jelölés lép.
HU                                               2                                              HU